സിബ്തെ ഹസ്സൻ

പാകിസ്ഥാനിലെ ഒരു പ്രമുഖ പണ്ഡിതനും പത്രപ്രവർത്തകനും രാഷ്ട്രീയ പ്രവർത്തകനുമായിരുന്നു സയ്യിദ് സിബ്ത്-ഇ-ഹസൻ (ഉറുദു : سید سبط حسن ) (31 ജൂലൈ 1916 - 20 ഏപ്രിൽ 1986). പാക്കിസ്ഥാനിലെ സോഷ്യലിസത്തിന്റെയും മാർക്‌സിസത്തിന്റെയും തുടക്കക്കാരിൽ ഒരാളായും അഖില ഭാരതീയ പ്രഗതിശിൽ ലേഖക് സംഘത്തിന് പിന്നിലെ ചാലക ശക്തിയായും അദ്ദേഹം കണക്കാക്കപ്പെടുന്നു.

 ജീവിതം 
സിബ്തെ ഹസ്സൻ 1916 ജൂലൈ 31 ന് ഇന്ത്യയിലെ ഉത്തർപ്രദേശിലെ കുശഹ, അംബരി, അസംഗഢിലാണ് ജനിച്ചത്.Pakistan Chronicle, Aqeel Abbas Jafri, Virsa / Fazlee Sons, Karachi Pakistan, 2010, page 595 തന്റെ കോളേജ് പഠനകാലത്ത്, അമർനാഥ് ഝാ, ഫിറാഖ് ഗൊരഖ്‌പൂരി എന്നിവർ അദ്ദേഹത്തിന്റെ അദ്ധ്യാപകരായിരുന്നു, അവർ ഇരുവരും ഇന്ത്യയിലെ വലിയ ബുദ്ധിജീവികളും രാജ്യത്തെ മൂന്നാമത്തെ ഉയർന്ന സിവിലിയൻ ബഹുമതിയായ പത്മഭൂഷൺ നേടിയവരുമായിരുന്നു.Raza Naeem, "Firaq Gorakhpuri as Connoisseur of Beauty" , The Friday Times. Retrieved 4 November 2019. അലിഗഡ് മുസ്ലീം യൂണിവേഴ്സിറ്റിയിൽ നിന്ന് ബിരുദം നേടിയ അദ്ദേഹം ഉപരിപഠനത്തിനായി അമേരിക്കയിലെ കൊളംബിയ യൂണിവേഴ്സിറ്റിയിൽ പോയി. 1942-ൽ സിബ്‌തേ ഹസൻ കമ്മ്യൂണിസ്റ്റ് പാർട്ടി ഓഫ് ഇന്ത്യയിൽ ചേർന്നു. ഇന്ത്യയുടെ വിഭജനത്തിനുശേഷം, 1948-ൽ അദ്ദേഹം പാകിസ്ഥാനിലെ ലാഹോറിലേക്ക് കുടിയേറി. നയാ അദാബ്, ലൈൽ-ഒ-നെഹർ  എന്നിവ ഉൾപ്പെടെയുള്ള പ്രമുഖ ജേണലുകളുടെ എഡിറ്ററായും അദ്ദേഹം സേവനമനുഷ്ഠിച്ചു. 1986 ഏപ്രിൽ 20-ന് ഇന്ത്യയിൽ നടന്ന ഒരു സമ്മേളനത്തിൽ പങ്കെടുത്ത് മടങ്ങവേ ന്യൂ ഡൽഹിയിൽ വെച്ച് ഹൃദയാഘാതം മൂലം അദ്ദേഹം മരിച്ചു. അദ്ദേഹത്തെ കറാച്ചിയിൽ അടക്കം ചെയ്തു. അദ്ദേഹത്തിന്റെ ഏറ്റവും ശ്രദ്ധേയമായ കൃതിയാണ് മൂസ സെ മാർക്സ് തക്.

 കൃതികൾ 

 മൂസ സെ മാർക്സ് തക്

നിരവധി പതിറ്റാണ്ടുകളായി, പാക്കിസ്ഥാനിലെ ഇടതുപക്ഷ രാഷ്ട്രീയത്തിലെ പ്രവർത്തകർക്കും വിദ്യാർത്ഥികൾക്കും അടിസ്ഥാന മാർഗനിർദേശ ഗ്രന്ഥമായിരുന്നു മൂസ സെ മാർക്‌സ് തക്.

 ഷെഹർ-ഇ-നിഗരാൻ
 മാസി കെ മസാർ
 പാകിസ്താൻ മേം തഹസീബ് കാ ഇർതാഖ 

പാകിസ്ഥാൻ മെ തെഹ്‌സീബ് കാ ഇർതിഖയിൽ, ഹസ്സൻ പാകിസ്ഥാൻ ജനതയുടെ ചരിത്രത്തെക്കുറിച്ചും രാജ്യത്തിന്റെ ഭൗതികവും സാമ്പത്തികവുമായ അടിത്തറയെക്കുറിച്ചും എഴുതി. ഭരണാധികാരികളെയും രാജാക്കന്മാരെയും സ്തുതിക്കുന്ന ചരിത്രത്തിൽ നിന്ന് വ്യത്യസ്തമായിരുന്നു അത്.

 ഇൻക്വിലാബ്-ഇ-ഇറാൻ
 നവീദ്-ഇ-ഫിക്ർ
 അഫ്കാർ-ഇ-താസ (വിവിധ വ്യക്തിത്വങ്ങളെക്കുറിച്ചുള്ള വിമർശനാത്മക ലേഖനങ്ങളും വിവിധ ആശയങ്ങളെക്കുറിച്ചുള്ള വിമർശകർക്കുള്ള ഉത്തരങ്ങളും ഉൾക്കൊള്ളുന്ന ഒരു പുസ്തകമാണിത്)
 അദാബ് ഔർ റോഷൻ ഖയാലി
 സുഖൻ ദാർ സുഖൻ
 ബാറ്റിൽ ഓഫ് ഐഡിയാസ് ഇൻ പാകിസ്താൻ
 ഭഗത് സിംഗ് ഔർ ഉസ് കി സതി
 മാർക്‌സ് ഔർ മഷ്‌രിഖ് (പൗരസ്ത്യ പാരമ്പര്യങ്ങളെക്കുറിച്ചും സമൂഹത്തിന്റെ രൂപീകരണത്തെക്കുറിച്ചും മാർക്‌സിന്റെയും ഏംഗൽസിന്റെയും വിശകലനം അദ്ദേഹം വിശകലനം ചെയ്തു)

 അവലംബങ്ങൾ 

വർഗ്ഗം:കൊളമ്പിയ സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:1916-ൽ ജനിച്ചവർ
വർഗ്ഗം:1986-ൽ മരിച്ചവർ
വർഗ്ഗം:പാക്കിസ്ഥാനി മാർക്സിസ്റ്റുകൾ
വർഗ്ഗം:അലിഗഢ് മുസ്ലിം സർവകലാശാലയിലെ പൂർവ്വ വിദ്യാർത്ഥികൾ